AlexejDobrolubov/national_council_slovak_2010 huggingface dataset:
90. schôdza NR SR - 12.deň - A. dopoludnia
Dátum: 2023-05-19
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

42. No správne si to pomenoval. Vieš aj Viskupič, aj ďalší, aj teraz čo sme pred chvíľočkou počuli, tak presne to bude to, to sú tie ich mantry, že Matovič zobral samosprávam. Samé samosprávy majú kvôli Matovičovi menej a to je čisté, vieš, my tu počúvame, presne si to pomenoval, že kvôli nejakým Matovičovým veciam nebudú mať deti, aj Cigánikovej deti nebudú mať čo. No lenže vieš, no netreba ich prepiť tie peniaze v Dubaji a keď ich neprepijeme našim deťom v Dubaji štátne, tak potom ich budeme mať. Aj na toto treba poukázať. Vieš, niekto dáva tým ľuďom a niekto tým ľuďom prechľastáva tie peniaze, tak to je tiež dôležito povedať a veľmi dôležité je to povedať, keď tu počúvam tie ich mantry.
90. schôdza NR SR - 9.deň - A. dopoludnia
Dátum: 2023-05-16
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

36. Ďakujem veľmi pekne. Pani kolegyňa, naozaj si to trafila klinček po hlavičke kladivkom, ktoré bolo veľmi úderné. Vieš, tu v parlamente napríklad teraz ani jeden z tých sociálnych demokratov nie je v práci, ani jeden jediný sociálny demokrat. Ďalej tu máme tých, čo si sprivatizovali Boha a tvrdia, že za Boha a za na národ, potom sa od nich odčlenili takí, ktorí si sprivatizovali našu republiku a jej hranice a jej logo si dali do, do názvu, ale s republikou majú spoločné akurát to, že chcú na nej parazitovať. Naozaj v tomto parlamente, odkedy som si sadol do lavíc, tak jedinú, jediný, kto robí sociálnu politiku, je OĽANO. Jediný. Už tu jeden kolega spomínal Geissenovcov, ktorí sú tak sociálni a ktorých sem priniesol zo solidarity a spravodlivosti Rišo Sulík, to bola taká sociálna záležitosť, že každý normálny človek na Slovensku musí z toho zvracať. Ja len chcem povedať, že som veľmi rád, že som aj ja mohol malou mierou prispieť k tomuto a každý jeden z nás v OĽANO, každý jeden z poslancov mohol prispieť, pretože to je taký dobrý pocit, keď odtiaľto odídem, odídem s tým, že naozaj sa to sociálno, sociálne veci podarilo urobiť. Musím trošku povedať, že naozaj ten, tá SME RODINA nám v tomto pomáhala, tam sedia dvaja, takže, chlapci, aj vy ste v tom pomáhali, musím vás pochváliť, Pčolo a Lukáč, nebavte sa, počúvajte, čo rozprávam, chválim vás.
90. schôdza NR SR - 8.deň - A. dopoludnia
Dátum: 2023-05-12
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

168. Ďakujem. Tak vyzval si, že teda, že máme na to upozorniť, tak dajte si, stačí, keď si dáte do gúglu: Suja predal stroje. A hneď prvý článok denníka Pluska, pozrite si aké stroje predal na jedno euro, pozrite si, čo predal. Samozrejme, že takíto politici, politici, úvodzovky hore aj dole, vám nebudú súhlasiť, aby mali hmotnú zodpovednosť. Takíto ľudia, ktorí predávajú svojim kamarátom, ktorí dohadzujú kšefty svojim kamarátom, nebudú chcieť, aby mali hmotnú zodpovednosť. Je smutné, naozaj je smutné, že sedíme v pléne, kde politici idú s tým, rozprávajú svojim voličom, že my budeme čestní, my sa čestne správame. No tak čoho sa bojíme? Čoho sa bojíme? Dajme si tú hmotnú zodpovednosť. Rozprával si, prihovoril si sa k pánovi Baránikovi, no jednoducho ani ja nechápem, prečo v tom 2016 on za to hlasoval, teraz sa usmieva, ale on za to hlasoval, asi zabudol na to. On v 2016 za to hlasoval, za identický zákon, ako sme predkladali, a potom už nehlasoval. A teraz som počul ako povedal, že vlastne on to nemôže podporiť, lebo to, ja tomu nerozumiem. Keď o niečom, keď som si v 2016, mal som svoj, svoju predstavu o spravodlivosti, svoju predstavu o zákonoch a hlasoval som za tento zákon a za identický zákon som v 2016 nehlasoval, tak ja tomuto vôbec nerozumiem. Naozaj toto je pre mňa veľmi otázne. Takže takto to je. Nečestní politici nebudú chcieť, aby hmotná zodpovednosť bola. No a ešte sa, ešte mám krátko, ja sa pripájam k pánovi Kučerovi a toto je výborná naozaj, to by bol taký pekný bonus, čo si povedal, pán Vetrák, že, že naozaj aby ten politik nemohol byť v politike. To je výborné. Takýto pozmeňovák určite pripravíme. To bude, to bude bomba, ak to prejde, a verím, že to prejde, pani poslankyňa s najkrajším menom.
90. schôdza NR SR - 8.deň - A. dopoludnia
Dátum: 2023-05-12
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

144. Pán Kuffa, už Vetrák povedal, že na poslancov je to úplne iné, ale, prosím, príďte a majte taký záujem, majte taký záujem ako pri poľovníckom zákone a ja verím, že necuknete ako pri poľovníckom zákone a ja aj verím, že aj pri poľovníckom zákone necuknete a budete taký čestný, ako ste boli. Pán Baránik, ja som povedal o vás niečo špatné? Pustite si ten záznam! Veď som povedal, že ste čestný človek. Vy sa mi zase budete musieť ospravedlniť ako vtedy na ulici. Pán Baránik, vy ste v 2016 hlasovali za ten zákon, ktorý som predložil, a potom ste nehlasovali! Tak čo mi tu rozprávate, že čo je na tom zákone zlé? Keď vtedy bol dobrý a teraz je zlý? Pán Baránik, ale po tom včerajšku ja mám také pochybnosti, že prečo to nechcete zahlasovať, keď takéto kauzy sa vystupu... vychádzajú. Povedzte mi jednu kauzu, ktorú som mal ja?! (Reakcia z pléna.) Pán Baránik, zákon o hmotnej zodpovednosti je zákon na zlých politikov! A to, to nezmení nikto. A ja som, ja som ani o jednom saskárovi tu nepovedal, že čo jak, ako je. Novinári o vás píšu, ja nie. Pani Slavěna, viete, keď politik nechce zákon, tak to robí ako pán Baránik, prípadne tam vpredu tí sediaci vaši, čo odišli od Kotlebu, čo mu nakakali na hlavu, tak to robia takýmto spôsobom. Klamú, rozprávajú, že zákon je zlý, neodborný, ľudí, ľudí, o ľuďoch rozprávajú, že sú idioti, blázni, veď ako môže Pročko predkladať hmotnú zodpovednosť? To vrieskal ten opálený tam vpredu. No ja som ju nepredkladal. Veď to predkladali, veď to predkladali právnici a ten opálený vpredu predkladal ústavné zákony. Aký je Suja ústavný právnik, ty kokso?! Trénoval vrahov ústavne a dôkladne! To áno. A on určite nebude, tak ako povedal Matovič, on nebude chcieť hmotnú zodpovednosť, lebo predal našej župe, Banskobystrickému kraju, majetok za euro svojmu kamarátovi. Toto je svinstvo!
90. schôdza NR SR - 8.deň - A. dopoludnia
Dátum: 2023-05-12
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

96. Pán poslanec Valášek, ja si myslím, že aj toto vystúpenie bolo také predvolebné. Každý reálne uvažujúci človek vie, že koncesionárske poplatky sú pre obyvateľov Slovenska naozaj vec, ktorá nemá byť, je to verejná, verejnoprávna televízia a ja si myslím, že verejnoprávna televízia by mala byť pre verejnosť bez poplatkov. A mňa zaujalo, ty si tam povedal také, že vy ste sa dohodli, vy ste. Vieš, ty si začínal s nami, ty si bol s nami, teraz si Progresívne Slovensko, takže ja, toto je môj taký na teba apel, že trošičku keby si aj ty prestal tú, tú politiku a tú propagandu robiť takýmto spôsobom a trošičku reálne uvažoval a to, čo je dobré pre ľudí. Lebo presne si to aj počul dnes, že tak keď chcete, tak vy progresívci teda povedzte, že, že sa to zvýši, že tie poplatky budeme zvyšovať. Ale ja si myslím, že ty zdieľaš môj názor, že verejnoprávna televízia by mala byť pre každého jedného občana Slovenskej republiky zadarmo. Ďakujem.
90. schôdza NR SR - 7.deň - B. popoludní
Dátum: 2023-05-11
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

128. Tá poznámka nebola, tá poznámka nebola vôbec k predrečníkovi a bolo to absolútne od Čekovského, ja tomuto nerozumiem, je to parlament, pán Boris Kollár, toto je parlament, tu môžme robiť, ďakujem. Takže ďakujem, Boris, že môžme si tu vydiskutovať tieto veci. Od poslanca demokratického, ktorý by mal chápať demokratické veci, toto nechápem, ale však takí sú demokrati ako Čekovský, posiela nás diskutovať niekde inde. Však to sú demokrati. Ďakujem Čekovskému a ďakujem Borisovi Kollárovi, že poďakoval demokratovi za trefnú poznámku. Ja budem teraz reagovať na Šefčíka. Marek, naozaj ja som sa, ty si mlel, ty si povedal, že my sme mleli, veď ty si mlel teraz 25 minút o ničom, Marek, tiež sme sa nedozvedeli a na záver si povedal, že čo ti jediné vadí, to keby si povedal v úvode, tak to stačilo, ušetrili by sme si 25 minút. A ja len chcem povedať, že pred chvíľou som naozaj, ja mám takú tendenciu, že sa spýtam, nevykrikujem, ako tu Čekovský rozpráva, ten Čekovský, ktorého vyhodili z mediálneho výboru preto, lebo to tam viedol ako halušku, takže o tom to je. Ja len chcem povedať, že pred chvíľou tu diskutoval s tebou tak isto kolega vedľa mňa sediaci a vtedy si ani nič nepovedal, takže buďme spravodliví, vedľa seba, lebo ja tak isto mám, ja som len chcel vedieť, že, takže správajme sa k sebe rovnako. Tak, Marek, aj jeho si mohol upozorniť, ale to si vydiskutujeme my dvaja inde. Ja len chcem povedať, Marek, že naozaj tvoje pripomienky, čo boli teraz, neboli, a mne sa to páči, lebo my sme z jedného klubu a tu je o tom, že my nehlasujeme tak, ako povie šéf klubu v jednej nejakej inej strane a rozprávajú si chlapci. Toto, mne sa toto páči, naozaj OĽANO je v tom, že máme rozdielne názory, no tak máme rozdielne názory, nebudeme hlasovať, ako povie šéf poslaneckého klubu, a ja len chcem povedať, Marek, som rád, že si povedal, že naozaj treba tú tretiu hodinu telesnej výchovy, treba, a len treba ochotu, Marek, ochotu každého jedného človeka, aby to bolo. Ďakujem.
90. schôdza NR SR - 7.deň - B. popoludní
Dátum: 2023-05-11
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

94. No musím povedať, že ti kolega Cmorej zatlieskal. On je z toho prostredia tých, ktorí tú telesnú výchovu chcú ako tŕň do päty medveď. Takže on je ten, ktorý určite športuje každý deň. Ale ja som nespal. Ja som si len vložil ruky do dlane a ja som tak úžasne pozeral, milá kolegyňa, na teba, ako naozaj ty si, ja ťa má rád, lebo tvoj prejav je vždycky taký naozaj, ako keď v nedeľu si sadnem k televízoru a počúvam krásnu rozprávku. Takže to bolo výborné. Nikto ťa nezhejtuje za to, že si učila a že si bola majsterka. Nikto ťa nehejtuje, že, že máš, milá moja kolegyňa z nášho klubu, že chceš, chceš tú hodinu tej telesnej výchovy až o rok. My ťa nehejtujeme. My len tvrdíme, že je to tvoj názor, ktorý je tvoj názor. My tvrdíme, že za tie dva mesiace sa to dá pripraviť. Ten kto chce. Ten kto nechce, povie, milí kolegovia, určite sa spýtajte riaditeľov, či to chcú. No a ja som sa spytoval riaditeľov a normálni riaditelia to chcú. Normálni telocvikári to chcú. Tí, ktorí majú s tým problém, povedia, no to sa nedá, to nevieme, to nemôžeme, veď ako to, to, to sa nedá stihnúť. Ja ti kvitujem, že si učila dlhšie ako my všetci tu dohromady, ale ja ti zase poviem, že naozaj ja dlhé roky robím, stále robím aj cez neziskovku nielen ten šport, ale aj prácu s deťmi. Ja tvrdím, že sa dá. V tomto sa my dvaja nezhodneme. Zhodneme sa v tom obidvaja, že tú tretiu hodinu telesnej výchovy potrebujeme. Dohodneme sa v tom, že potrebujeme aj päť hodín telesnej výchovy. Ale nezhodneme sa v tom, že posuňte to, lebo treba čas, lebo sa to nedá, lebo nevieme, lebo niektorí riaditelia majú s tým problém. Majú s tým problém tí, ktorí budú mať s tým problém vždy.
90. schôdza NR SR - 7.deň - B. popoludní
Dátum: 2023-05-11
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

72. Jednu vec si mi tam, si ma inšpiroval v tom tvojom vystúpení, že to netreba nechávať na, na deťoch a na rozhodnutí, že či to chcú mať, alebo nechcú mať, lebo deti nechcú mať telesnú výchovu, teda drvivá väčšina podľa mňa. Chcú mať, chcú mať pokoj, kľud, mobilné telefóny a kľud. A to isté platí aj o, o riaditeľoch, lebo treba o tom rozhodnúť a nech sa to, nech sa to koná. A naozaj tí Maďari sú úžasný príklad toho, majú päť hodín telesnej výchovy a maďarský parlament a vláda rozhodli, že to bude, a pozri sa, kde sú teraz Maďari a aké dosahujú výsledky. Takže toto je cesta, ako aj zvýšiť nielen športové výkony amatérov, ale deti dostať do profesionálneho športu cez päť, tri až päť hodín telesnej výchovy.
90. schôdza NR SR - 7.deň - B. popoludní
Dátum: 2023-05-11
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

64. Tak k pánovi Cmorejovi, boli to špeciálne relaxačné cvičenia. Moja manželka má teraz, ona vyštudovala, bola ekonómka a teraz vyštudovala v Prahe, je bakalárka, trénerka jogy a filozofickú fakultu si spravila a ona to teraz robí, teraz robia tie špeciálne cvičenia. A ja som to vtedy, v tom ´96. robil to, čo nás naučil Šebej, a to boli špeciálne relaxačné cvičenia, že uvoľníš, dáš ich ľahnúť, uvoľníš ich, rozprávaš im príbeh a decko je uvoľnené a porozprávaš príbeh, napríklad že sa kúpe v mori, alebo že je na lyžovačke, alebo je vo vesmíre a pláva. A tie dievčatá to tak zaujalo, že to chceli robiť naozaj. Takže toto bolo ono. A keď budeš s Gröhlingom, tak mu povedz, že videl som ho minule do pol pása holého, svalnatého, potetovaného, tak by mohol podporovať túto aktivitu aj on. Však veď on určite športuje. Ďuricovi len chcem povedať, že naozaj že ďakujem, že to podporujete a nie je tu, škoda, môj, teda fanúšik obľúbený Suja. Povedz mu, že moja diplomová práca nie je kotúľ vpred a kotúľ vzad, ale moja diplomová práca na vysokej škole, ktorú som, ktorá trvala dva roky, pretože to bol taký proces, boli Kritéria hodnotenia zdravotne oslabených žiakov a dostal som za to aj ocenenie od rektora. A on mal prácu Dejiny volejbalu v Detve, čo je tiež úžasné, takže každý máme nejakú prácu. Ďakujem pánovi Kašperovi za pochvalu a naozaj zabudol som povedať, že nie tri hodiny, ale päť hodín, každý deň by mala byť telesná výchova. A ešte chcem povedať pánovi Cmorejovi, ja som používal také špeciálne metódy, ja som učil aj zemepis a napríklad som učil, len 20 - 25 minút som učil a potom sme išli vonku a s tými deckami sme sa bavili, robil som rôzne špeciálne cvičenia, pohybové, sme sa zabávali a tie decká si opakovali to cvičenie, teda tú, tú hodinu zemepisu som zopakoval pri tej hre. A môžme ti povedať, že som mal najslabšie 7.A, 7.B a 8.A a 8.B, a to boli naozaj veľmi žiaci, ktorí neboli vyspelí nejak intelektom, ale mali okrem jedného samé jednotky a dvojky.
90. schôdza NR SR - 6.deň - B. popoludní
Dátum: 2023-05-10
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

104. Ďakujem. Pán Gyimesi, nikto nebúra organizované poľovníctvo. Toto je už sto rokov. My chceme len dobrovoľné členstvo, aby bolo na Slovensku v organizáciách. A do roku 2009 tu bolo naozaj organizované poľovníctvo, od roku 2009 je tu výpalníctvo. K pánovi Sujovi len toľko, že to je človek, ktorý moralizuje, napríklad povedal o Šíblovi, že je, že je ekoterorista, ktorý si desať až sto miliónov rozdeľuje. Rozpráva to človek, ktorý je vyšetrovaný za kšefty, ktoré porobil na VÚC. Viac k nemu nebudem rozprávať. Pán Kočiš, poľovnícka komora nešlape ako hodinky. Šlape ako švajčiarsky trezor. Oni nás zdierajú, poľovníkov. Oni, oni, oni si spravili z poľovníctva zárobkovú činnosť a presviedčajú každého. Mne dnes prišlo tak smutne, keď mi jeden kolega alebo jeden človek povedal, že no, nemôže za to hlasovať, lebo má rodinného kamaráta, ktorý je v SPK alebo niečo tam robí, a to by mu neodpustili. To čo je?! To kde sme?! Oni naozaj robia takú, takú propagandu, že to nie je možné! A určite ste ten zákon nečítali, pretože aj Suja, aj vy rozprávate bludy, nikto nebude tam, tam nie sú žiadne také, že si to budú môcť dovoliť len, zaplatiť len bohatí ľudia. To, vy ste to ani nečítali, ten zákon. Karahuta, vieš, no, odišiel, aha, tu je. Vieš, vy ste, ty si ani neprišiel na tie rokovania, ty si ani nechodil, pretože ty si povedal, že jednoducho ty si proti zrušeniu povinného členstva a ty, ty iné nebudeš. A tak to bolo. Namiesto toho, aby si prišiel a povedal to, tak si sa toho nezúčastňoval. A je to mne veľmi ľúto, lebo by to naozaj mohlo byť veľmi dobre spravené. No a, Kuffa a Kuffa, ja s vami súhlasím. Vy ste tam boli. Ja som súhlasil s vami. Mňa ste milo prekvapili, akí ste boli naozaj akční, akí ste boli konštruktívni. Mňa to prekvapilo. A takto, toto sme chceli. Opakujem, chceme, aby poľovali všetci poľovníci a aby hospodári a aby vinohradníci mali svoje škody nahra... (Prerušenie vystúpenia časomerom.)
90. schôdza NR SR - 6.deň - B. popoludní
Dátum: 2023-05-10
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

24. Takáč, viete, vy tu rozprávate, že sme prišli na konci volebného obdobia. Ja som od prvej chvíle tlačil na ministerstvo, aby tento zákon išiel. Od prvej chvíle sme tlačili. Tento zá... Poprosím, môžte poprosiť Suju, aby bol ticho? Blanár, Juraj, podpredseda NR SR Pán poslanec Suja! Pročko, Jozef, poslanec NR SR Ďakujem. Určite tento zákon nie je ešte dokonalý, pretože naozaj je na ňom ešte veľa vecí čo zmeniť. Ale na tomto zákone sa podieľala aj opozícia, aj opozícia, na tomto zákone sa podieľal každý, kto chcel. A vy tu, Takáč, urážate ľudí, ktorí sedia na balkóne. Tam sedia ľudia, ktorí poľovali dávno pred tým, než ste sa vy narodili, Takáč, než ste vy začali robiť to, čo robíte. Začali ste robiť užitočného pajáca pre SMER. Pretože lobo, Lebocký si urobil, urobil si z poľovníctva zlatú baňu. Do roku 2009, do roku 2009 tu fungovalo poľovníctvo veľmi dobre. Lenže Lebocký zistil, že sa dá na tom veľmi dobre zarobiť, smerák Lebocký, tak preniesli výkon štátnej správy na poľ... Slovenskú poľovnícku komoru a Slovenská poľovnícka komora kšeftuje, berie peniaze od poľovníkov. Vy čo ste tam povedali, bolo klamstvo na klamstvo. Tak a vy sa tomu nerozumiete, vy ste tu len papagájovali niečo, čo vám povedali zo slovenskej poľovnej komory, a na balkóne sedia ľudia, ktorí sa podieľali, tiež sa podieľali na tomto zákone, ktorý je výborný. Tento zákon rieši aj poľovníkov, rieši, aby bolo naspäť ľudové poľovníctvo a nielen smerácki, smerácki kšeftári a oligarchovia poľovali na tých, na tých revíroch, aby poľovali aj ľudia, tak ako poľovali kedysi, ale rieši aj farmárov, rieši aj ich problémy, ktoré doteraz ste vy neriešili, Takáč, vy ste neriešili to, že tu zver farmárom robila zle. A tento zákon je naozaj spravodlivý a je výborný.
90. schôdza NR SR - 5.deň - A. dopoludnia
Dátum: 2023-05-09
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

40. No, počúvame tu, Monika, aj v tvojej rozprave, naozaj si vystúpila s faktickými vecami a počúvame tu o tom, aké je to zlé, ako je tá RTVS-ka na figu, aké je to strašné zanedbané. No, ja si myslím, že naozaj v súčasnosti tá RTVS ide úplne iným smerom, ako išla, a keď chce stíhať, keď chce stíhať krok so súkromnými televíziami, tak musíme investovať. Chcem povedať jednu vec, že veľmi je dôležité, aby naozaj štát našiel peniaze pre tú, pre tú televíziu, to je veľmi dôležité. A tie peniaze sa dajú nájsť. Tie peniaze sú preto, aby naozaj tá televízia mala tú úlohu, ktorú má mať, a ja s tebou, Monika, nesúhlasím, že to je len tá úloha informovať. Ale to je presne to, že vyrába detské programy, vyrábať programy, tak ako tu bolo spomenuté, o Štúrovi, vyrábať zábavu, informovať, aby to bola verejná televízia. Ja som rád, že sa zrušili koncesionárske poplatky, ale presne to je o tom, že tu niekto príde, spraví si faktickú poznámočku, ako je to na figu, aké je to zlé, ako ste to, ako to nefunguje, ako sme my zrušili televíziu. Celý čas tu ten človek nebol, prišiel, spravil faktickú poznámku, zase nakadil na, na, na toto, čo sa tu deje. No o tomto to celé je. Oni toto robia a budú to robiť. Oni nepochvália to, že aj ich voliči chceli zrušiť koncesionárske poplatky, že nechceli, nie, nie, nie. Ja si myslím, že aj tento zákon je dobrý a vždy sa nájdu v štáte peniaze na to, aby verejnoprávna televízia fungovala, aby fungovala. A nie to, že prídem, obkecám tu všetko, všetko zhovadím, na všetko poviem, že to je zlé, že to je na figu, ale spoluprácu, spoluprácu nedám žiadnu. Tak keď chcete, aby ste mali verejnoprávnu televíziu, tak spolupracujte!
90. schôdza NR SR - 2.deň - A. dopoludnia
Dátum: 2023-05-03
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

48. No, mňa odvalili dve veci, ktoré ste tam povedali. Povedali ste, že extrémista je človek, ktorý sa zapája do boja proti nespravodlivosti. No tak toto je terminus technicus, ktorý je neskutočný! Ako extrémista, keď je človek, ktorý sa zapája do boja proti nespravodlivosti, tak toto ste naozaj dali výrok storočia. Vy ste povedali, že tento zákon obmedzuje protesty pred obydlím. Áno, toto je to, čo by som aj ja chcel obmedziť, pred obydlím. Vy ste kedy boli za vlády SMER-u, Schlosár a vaša partička, protestovať pred obydliami Fica, Pellegriniho? Kedy ste boli protestovať pred ľuďmi, ktorí tu kšeftovali? Kotlebovci, nikdy som vás nevidel, vy ste tichučko šúchali nohami a bili ste bandu s touto skorumpovanou smerohlasáckou bandou! Ale teraz čo robíte posledné tri roky? Nosíte truhly, chodia vaši priaznivci, chodia pred domy poslancov, vyhrážajú sa, ich rodinám sa vyhrážajú. Toto je podľa vás normálne, Schlosár? Vy máte dve malé deti, ja si pamätám, dal som im nejaké darčeky tu vonku, čo boli, a vy takto svoje deti budete vychovávať, aj vy ako Suja, ako Mazurek?! Že budete rozprávať, že choďte tam pred to a vyhrážajte sa, vyhrážajte sa tým rodinám?! Tohoto sa vy bojíte, aj kotlebovci, aj republikáni. Toto ste vy, vy šírite takú obrovskú nenávisť a že to nie je normálne, to tu ešte nebolo! Vy ste tak zradikalizovali túto spoločnosť, pretože to je pre vás výborné. Vaši voliči sú tí, ktorí chcú zabíjať, vraždiť, ktorí sa vyhrážajú smrťou. Veď kritizujte aj vy, Schlosár, kto vám bráni v kritike? Ale neposielajte svojich priaznivcov pred domy ľudí, pred obydlia. Čo majú naše rodiny čo spoločné s vašou radikálnou extrémistickou politikou?! Čo majú?! Aj my si, aj my máme svoje rodiny, si ich budeme brániť, Schlosár, tak ako máte vy svoju rodinu. Tohoto sa vy bojíte, Schlosár, nie tieto bludy, čo tu rozprávate.
90. schôdza NR SR - 2.deň - A. dopoludnia
Dátum: 2023-05-03
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

40. Pán Mazurek, jasné, že vy budete obhajovať tých vašich priaznivcov a budete bojovať proti tomu, aby boli extrémistické veci potrestané. Pán Mazurek, kedy som vám ja nadával do bláznov, do psychopatov, do idiotov? To vy tu robíte často a nielen tu, robíte to na svojich stránkach, pán Mazurek. Vy šírite takú obrovskú nenávisť, ten váš vedľa sediaci Kočiš, vy všetci uverejníte fotku napríklad, poviem príklad, uverejníte moju fotku, pod to dáte text, ktorý som v živote nepovedal, uverejníte to tam a ší... videli ste tam, prečítali ste si niekedy, čo je pod tým? Pán Mazurek, váš priaznivec, s ktorým máte fotku, mi poslal, takúto esemesku mi poslal: "Ty k.k.t, keď ťa stretnem na ulici, tak zdochneš aj s tvojou famíliou. Keby bol Hitler, tak také svine ako ty už tu nie sú." Má s vami fotku! To je váš priaznivec! Tohoto sa vy bojíte, pán Mazurek, nie toho, že tu ľudia budú kritickí, ale toho, že to, čo robíte vy a vaša strana, je niečo extrémistické. Áno, vy ste extrémista, ale boli ste za extrémizmus odsúdený. Vy tu ľuďom nadávate do pedofilov, do bláznov, do psychopatov, šírite obrovskú nenávisť. Ďurica, ty, ty keď sedíš vedľa človeka, ktorý toto robí, ja, ja tomu nerozumiem. Ja tebe fakt nerozumiem, ako ty tam môžeš byť. Ja teba považujem za veľmi slušného človeka. To, čo robí Mazurek, je jedno obrovské nešťastie pre túto republiku, pretože jeho nenávisť a to, čo šíri pod svojimi statusmi, je niečo, čo v dejinách Slovenska nemá obdobu. Áno, Mazurek sa toho bojí. Mazurek sa bojí, že jeho priaznivci budú za nie kritiku, ale za to, že sa vyhrážajú zabitím, smrťou, likvidáciou. Toto ste vy, Mazurek, tohoto sa vy bojíte! Veď nech sa páči, kritizujte, veď ja tiež nemám problém, keď ma budete kritizovať, ale, Mazurek, vy vyrábate videá, v ktorých klamete, v tých videách. Mazurek, ste pre mňa človek, ktorý s morálkou a cťou nemá čo robiť. Takto budete vychovávať svojho syna?